Qalib Əsədov

Qalib Əliəfsər oğlu Əsədov () — həkim-nevroloq, Space TV-də "Sağlam yaşa" layihəsinin müəllifi, Avropa Nevroloji Akademiyasının həqiqi üzvü.

 Həyatı 
Qalib Əsədov 1968-ci il yanvarın 20-də Azərbaycanın Şəki şəhərində hərbçi ailəsində anadan olub. 1984-cü ildə Şəki şəhər M. Füzuli adına 3 saylı orta məktəbi əla qiymətlərlə bitirmişdir. 1984–1985-ci illərdə Şəki şəhəri Mərkəzi Rayon Xəstəxanasının nəzdində olan 652 saylı aptekdə fəhlə işləyib.

1985-ci ildə N. Nərimanov adına Azərbaycan Dövlət Tibb İnstitutunun müalicə profilaktika fakültəsinə qəbul olunub. 1986–1988-ci illərdə Sovet Ordusu sıralarında hərbi xidmətdə olub. Hərbi xidmətdən tərxis edildikdən sonra təhsilini davam etdirib. Təhsil aldığı dövrdə Bakı şəhər Təcili yardım stansiyasında və Respublika Neyrocərrahiyyə Mərkəzində tibb qardaşı vəzifəsində işləyib.

1992-ci ildə Azərbaycan Dövlət Tibb Universitetini bitirdikdən sonra Tibb Universitetinin Nevrologiya Kafedrasında işləyib, elmi fəaliyyətlə məşğul olub. 1993-cü ildə "Epilepsiya xəstəliyinin əmələ gəlməsində meyilli faktorlar" adlı elmi işinə görə Bakı Dövlət Universitetinin Elmi Şurasının keçirdiyi müsabiqədə "İlin ən yaxşı gənc elmi tədqiqatçısı" nominasiyasında birinci yeri qazanıb. İki çap olunmuş elmi məqalənin müəllifidir. Sonra Şəkiyə qayıdaraq Mərkəzi Rayon Xəstəxanasının əsəb xəstəlikləri şöbəsində nevroloq vəzifəsində çalışmışdır. 2005-ci ildə Şəkidə Əlillərin Regional Bərpa Mərkəzi yaradılarkən, oranın ilk Baş Həkimi vəzifəsinə təyin olunub. 2009-cu ildə, yuxarı ətrafları işləməyən xəstələrin reabilitasiyasında yeni metod işləyib hazırladığına görə Səhiyyə sahəsində "İlin qalibi" olub və xüsusi diplomla mükafatlandırılıb.

2010-cu ildə Ukrayna Respublikasında Burdenko adına Spinal sanatoriyada klinik təcrübə keçib. Eyni zamanda dəfələrlə İstanbul, Vyana və digər şəhərlərdə keçirilən elmi konfranslarda iştirak edib.

2012-ci ildə İstanbul Universiteti Cərrahpaşa Tibb Fakültəsinin Nevroloji Ana Bilim Dalında klinik təcrübə keçmişdir. Türkiyə Respublikasından qayıtdıqdan sonra Bakı şəhərində müxtəlif özəl tibb müəssisələrində çalışmışdır. Avropa Nevrologiya Akademiyasının Həqiqi üzvüdür.

Evlidir. Bir qızı və bir oğlu var.

 Fəaliyyəti 
Əmək fəaliyyətinə AzDTU-nun nevrologiya kafedrasından başlayıb.

"Epilepsiya xəstəliyinin əmələ gəlməsində meyilli faktorlar" adlı elmi işinə görə 1993-cü ildə "İlin ən yaxşi gənc elmi tədqiqatçı" nominasiyasında birinci yeri qazanıb.

İki çap olunmuş elmi məqalənin və bir monoqrafiyanın müəllifidir. Müxtəlif xəstəxanalarda həkim nevroloq vəzifəsində çalışıb.

2005–2012-ci illərdə Şəki Əlillərin Regional Bərpa Mərkəzinin Baş həkimi vəzifəsində işləyib.

2009-cu ildə Səhiyyə sahəsində "İlin qalibi" olub.

2010-cu ildə Ukrayna Respublikasında Burdenko adına Spinal sanatoriyada klinik təcrübə keçib.

İstanbul, Vyana və Avropanın digər şəhərlərində elmi konfranslarda iştirak edib.

2012-ci ildə İstanbul Universiteti Cərrahpaşa Tibb Fakültəsinin Nevroloji Ana Bilim Dalında klinik təcrübə keçmişdir.

Avropa Nevrologiya Akademiyasının Həqiqi üzvüdür.

Azərbaycanın "Space" televiziya kanalında yayımlanan "Sağlam yaşa" verilişinin layihə müəllifi, rejissoru və aparıcısıdır.

 Elmi fəaliyyəti 
2009-cu ildə yuxarı ətrafları işləməyən xəstələrin reabilitasiyasında yeni metod işləyib hazırladığına görə Səhiyyə sahəsində "İlin qalibi " olub və xüsusi diplomla mükafatlandırılıb. Əmək və Əhalinin Sosial Müdafiəsi Nazirliyinin Kollegiyasının qərarı ilə bu metod hazırda Respublikanın digər Reabilitasiya Mərkəzlərində tətbiq olunur. 2010-cu ildə Ukrayna Respublikasında Burdenko adına Spinal sanatoriyada klinik təcrübə keçib. Eyni zamanda, dəfələrlə İstanbul, Vyana və digər şəhərlərdə keçirilən elmi konfranslarda iştirak edib. 2012-ci ildə İstanbul Universiteti Cərrahpaşa Tibb Fakültəsinin Nevroloji Ana Bilim Dalında klinik təcrübə keçib. Türkiyə Respublikasından qayıtdıqdan sonra Bakı şəhərində müxtəlif özəl tibb müəssisələrində çalışmışdır. Avropa Nevroloji Akademiyasının Həqiqi üzvüdür. EEQ (Elektroensefaloqram) üzrə respublikada tanınmış mütəxəssisdir. Bu metodun köməyi ilə ürəkgetmə, qıcolma tutmalarının səbəbini aydınlaşdırmaq, beynin qanla təchizatının vəziyyətini aşkar etmək, baş ağrısı, baş gicəllənmə, yuxusuzluq, əsəbilik və s. kimi nevroloji halların xarakterini müəyyənləşdirmək, kəllə-beyin travmalarından sonrakı dövrdə yarana biləcək fəsadları vaxtında aşkar etmək mümkündür. 2017-ci ildə "Qanun" nəşriyyatında "Şəki və onun təbabət tarixi" kitabı (Kitabın redaktoru Murad Nəbibbəyovdur) işıq üzü görmüşdür. Kitabda Şəkinin qədimdən bu günə keçdiyi tarixi inkişaf yolu və həmin dövrlərdə təbabətin vəziyyəti geniş, əhatəli şəkildə təsvir olunmuşdur. 15 ildən çox arxivlərdə aparılan bu tədqiqat işi ölkəmizin təbabətinin araşdırılmasında mühüm əsərlərdən biridir. Kitabda Şəkinin bütün dövrlərinin tarixi və müalicə metodları, şaman-türk təbabəti, xanın saray həkimlərinin maraqlı reseptləri, sonralar Şəkidə təbabətin inkişafında xidmətləri olan insanların foto-şəkilləri ilə bərabər keçdiyi həyat yolları öz əksini tapmışdır.

 Kitabları 
 Qalib Əsədov. "Şəki və onun təbabət tarixi". Bakı, Qanun Nəşriyyatı, 2017, 336 səh., 500 tiraj. ISBN 978-9952-36-282-4

 Mükafatları 
 2009-cu ildə səhiyyə sahəsində "İlin qalibi" Diplomu.
 1993-cü ildə "Epilepsiya xəstəliyinin əmələ gəlməsində meyilli faktorlar" adlı elmi işinə görə "İlin ən yaxşi gənc elmi tədqiqatçısı" adına layiq görülüb.
 2017-ci il "Şəki və onun təbabət tarixi" adlı elmi monoqrafiyasına görə "European Publishing Press House" tərəfindən "Qızıl medal" və "Ən yaxşı vətənpərvər tədqiqatçı alim" döş nişanı ilə təltif edilmişdir.

 İstinadlar 

 Xarici keçidlər 
 Şəkinin səhiyyə tarixi, II hissə. 
 Qalib Əsədov 
 Nevropatoloq Qalib Əsədov 
 Qalib Əsədov 
 Baş ağrısı həyat üçün ciddi təhlükə mənbəyi ola bilər
 QALİB ƏSƏDOV: "İnsan həyatdan çox zərbə aldıqda da bumeranq effekti ilə cəmiyyətə o cür cavab verir."-MÜSAHİBƏ
 "Dərman qəbulu zamanı ehtiyatlı olmalısınız" — Qalib Əsədov 
 Nevroz haqqında
 Yuxu haqqında
 Depressiya
 Nevrozlar, əsəbi gərginlik, stress, depressiya
 Baş ağrıları haqqında
 Qızıl haqqında
 Azərbaycanda dərmanların keyfiyyəti haqqında
 Sağlam olun
 "Sağlam yaşa" — Stress, əsəbi gərginlik
 "Sağlam yaşa" — Bel ağrısı
 "Sağlam yaşa" — Urəkgetmə, epilepsiya
 "Sağlam yaşa" — Hepatitlər
 "Sağlam yaşa" — Şəkər xəstəliyi
 "Sağlam yaşa" — Revmatizm, oynaq ağrıları
 "Sağlam yaşa" — Böyrək daşı
 "Sağlam yaşa" — Diş ağrısı

Kateqoriya:Azərbaycan həkimləri